open-index/open-wikipedia-markdown huggingface dataset:
Eijsden

**Eijsden** (Limburgs: *Èèsjde*) is ne plaatse en ne vroggere gemeente in t zuden van Nederlaands Limburg. De gemeente Eijsden had ne oppervlakte van 21,90 km² (woarvan 1,43 km² water), en is op 1 januari 2011 op egoane in de gemeente Eijsden-Margroaten.

## Karnen
Noa al in 1943 de veurmoalige gemeente Mesch te hebben in-enommen, wodden de gemeente Eijsden vanof 1982 veur herindaeling uut-eebreid met de naobergemeente Gronsveld. Vanof dee tied maken doardeur ok de kernen Grönsveld en Riekholt deel uut van de gemeente Eijsden. Dizze had 6 darpen en doarnoast 4 buurtschoppen en gehuchten.

### Darpen en gehuchten
Antal inwonners woonkarn op 1 januari 2005: 

## Geschiedenis
Den name Eijsden kump, noar deskundegen annemt, van et Germaanse weurd veur "espenbos".
De latere Romeinse uutsproak was "Haspere".  
Van in den boadem an-etroffen resten wödt an-emomen, dat et um bebouwing uut de Romeinsen tied, dus rundumme anvang van de joartelling, geet. 

### Middeleeuwn

Meer dudelekheid besteet der oaver et feit, dat doar in de Middeleeuwn sproake was van ne naederzetting, zodat et hier ene van de oldere plaatsen van t laand is. Nog in de Middeleeuwn greujden dizze naederzetting uut tot 'n darp. In 1213 is et as heerlekheid in bezit van den hartog van Limburg. In 1288 kump et in Braobantse hende. Noadeen wödt et tussen 1375 en 1626 verpacht an verscheidene Limburgse edelleu. In lest-eneumd joar verweerf Jan de la Margelle de heerleke rechten. In et Partagetractoat van 1661 wödt Eijsden an de Stoaten van Hollaand too-ewezzen. 

### Stoatse Tied

Tiedens de Stoatsen tied untwekkelt et zich tot ne veurname plaatse. Dit met name ok, deurdat 't as oaverslagplaatse geet denen in de belangriek wöddende Maasskeepvoart. Rieke Hollaandse en Jödse koopleu vestigen zich doar. Met de komst van de Fransen in 1794 löp dizze bleujtied op t ende. Tot 1814 meek Eijsden deel uut van 't departement Nedermaas, dat tot de Franse Republeek beheurt. Noa van 1815 tot 1830 tot 't Veraenigd Könninkriek der Nederlaanden beheurd te hebben, vült het deur den Belgiesen Opstaand an België too. Vanof 1839 beheurt et echter wier tot Nederlaand.

## Bezeensweerdeg
### Kastelen
In dizze gemeente bunt 4 kastelen; 
* Kasteel Eijsden in Eijsden-Caestert, (dat beheurt tot den Top 100 der Nederlaandsen UNESCO-monumenten),
* ene in Oost,
* ene in Grönsveld, en 
* en ene in Riekholt. 

### Folklore
Een joarleks trögkerend gebeurn in de meeste van de olde karnen en gehuchten van de gemeente is et "bronkfeest" veuran in den zommer. Op zundagmargen vangt zi-j an mit ne geleufsprocessie, evörmd deur allerlei verklede gröppen, dee den darpspastoor begeleidt en goat doarnoa wieter met reidansen veur 2/3 dagen. Dizzen reidans, "cramignon" geneumd, is dudelek n gebruuk dat is oaverewaejd uut 't noabi-j elaegen Wallonië.

## Zee ok
* Van Velraedt geneumd Meuter
* Eisden, veur de Belgiese gemeente

## Uutgoande verwiezingen
* Webstae van de gemeente
* Gemeentegids van Eijsden
Gennep

**Gennep** is ne stad en gemeente in de Nederlandse prevensie Limburg en hef ne oppervlakte van 58,37 km² (woarvan 1,60 km² water). De stad Gennep ligt op den saomenlöp van de revieren de Maas en den Niers.

## Darpen en karnen
*Gennep
*Heijen; Diekendelle en Smele.
*Milsbekke; 
*Ottersem; Aoldonk en Den Looi. 
*Ven-Zelderheide; Dam, Hekkens en Zelder.

## Geskiedenis
Gennep kump van et Keltischen 'Ganapja'. Et verwis doarmet noar de plaatse van Gennep: plaatse woar 2 wateren soamenkomt, den Maas en den Niers. Op nen deurwoadboaren plaatse op dizzen plek kwamen zowal nen noord-zudeleken as ne oost-westeleken weg van de Romeinen samen.

Noa den Tweede Wereldkrieg blek dat under de (olde) karke al n holten karkjen van rundumme 750 estoan hef. Ondanks nen groten stadsbraand op et ende van de 16de eeuwe dee alle gegaevens hieroaver verneetegden, mot Gennep al veur 1371 heure stadsrechten verworven hebben. De stad telden zo'n 750 inwonners en was deur 3 poorten te betraeden; de Zandpoorte, de Nierspoorte en de Maaspoorte dee as leste in 1820 of-ebrokken wodden. De stad kenden geen groten greuj, veurnoamelek deur de strategiese ligging van 't noabi-j-elegen Genneperhuus, woardeur veule moalen verskillenden gröppen buutenlaandse soldoaten Gennep bezetten. Et staedjen was in teggenstelling tot et kasteel onverdaedigboar, veurnoamelek deur den ofbraak van et stadskasteel dat zo'n betjen  op de plaatse van de Sint-Martinuskarke van vandage estoan mot hebben.

De stad hef vaak onder n ander bestuur estoan: Kleefs (1441), Pruusies (1609), Fraans (1794), Nederlaands (1815), Belgies (1830) en wier Nederlaands (1839). 

Vanof 1540 vlöchten prottestanten noar Gennep, op den vloch veur de Spanjoarden. Deurdat Gennep in den 16de en 17de eeuwe neet tot de Republiek beheurden, wierd hier in 1660 ne Nederduuts Gereformeerde karke ebouwd uut eigen middelen. Dit in teggenstelling tot de völle andere prottestantsen karken van veur 1660. Deurgoans wodden ne katholieke karke 'hervormd' en deur de prottestanten in gebruuk enommen. In t Pruusiese Gennep was dit onmeugelek, woardeur Gennep heden ten dage de oldste, uut eigen middelen betaalde, prottestantse karke op heur boadem hef stoan. De karke is Nederlaands Hervormd en ligt noast t stadhuus dat noa den groten stadsbraand van 1597 deur Van Bommel ebouwd wodden. Ok 's-Heerenbarg en Venlo hebt n stadhuus van zien hand. De oavereenkumste tussen dee dree stadhuze bunt dudelek zichtboar.

## Bezeensweerdig

* Oldste huus van Gennep met pinakelgaevel uut rundumme 1525
* Martinustoorn uut 1869 en bi-jbeheurend karkhof
* 17de eeuwse stadhuus met Keramiekmuseum
* Eerste prottestantse karke op Nederlaands groandgebeed uut 1663
* Museum Het Petershuis, in laat-gotiesen bouwstiel
* Sint Martinuskarke en museum Kijk-je kerk-kunst
* Middeleeuwse stadsmure en stadspark
* Beltmölle *[[Den Reus]]* uut 1848

## Uutgoande verwiezingen
*Indrök van Gennep
*Kaarte van 1868 en Satellietofbeelding 2006
Horst an de Maas

**Horst an de Maas** (Nederlaands: *Horst aan de Maas*, Limburgs: *Haors aan de Maas*) is ne gemeente in Nederlaands Limburg ontstoan bi-j ne gemeenteleke herindaeling van 1 januari 2001 uut de veurmoalige gemeenten Brookhuuzen, Horst en Grubbenvörst. De gemeente hef ne oppervlakte van 121,93 km² (woarvan 0,55 km² water). 

## Kernen
Amerika, Brookhuzen, Brookhuzenvorst, Griendtsveen, Grubbenvorst, Hegelsom, Horst (gemeentehuus), Lottum, Melderslo en Meterik.

## Geskiedenis
Horst en umgaeving beheurden bi-j et Oaverkwarteer van Gelre of Spaaans Opper-Gelre. Tiedens de Spaanse Successieoorlog wodden et gebeed deur Prusiese tröppe bezet, en zo blef et as deel van Prusies Opper-Gelre rundumme ne eeuwe lang Duuts (tot 1814).

## Bekende leu
### Geboaren
*Twan Huys, verslaggaever en tv-presentator
*Dirk Marcellis, vootballer (verdaediger bi-j PSV)
*Vincent Verheijen, oprichter Schubert Stichting Nederland
*Bendleden van de Heideroosjes, punkbend
*Bendleden van Rowwen Hèze, bend uut karkdarp Amerika

## Millennium Gemeente
Horst aan de Maas is ne Millennium Gemeente.

## Uutgoande verwiezing
* InHorst.nl; Informasie en ni-js oaver Horst an de Maas
Kessel (Limburg)

**Kessel** is ne stad en old-gemeente in Limburg (Nederlaand). De gemeente hef ne oppervlakte van 22,13 km² (woarvan 0,90 km² water). De stad Kessel kreg in 1312 stadsrechten. Op 2 oktober 2007 hef de gemeente beslotten um samen met de gemeenten Helden en Maasbree de ni-je fusiegemeente Peel en Maas te vörmen dee op 1 januari 2010 n feit wördden. Op 10 maart 2008 beslot de gemeente Meijel zich ok an te sluten bi-j dizze fusiegemeente.

## Kernen
Kessel is ene van de kleinste gemeenten van de previnsie Limburg. De enige kernen binnen de gemeente bunt Kessel en et sinds olden tieden bi-jbeheurende Kessel-Eik. Wieter kent zi-j nog de gehuchten Holt, Donk en Oijen

## Geskiedenis
Kessel is nen old Maasdarp dat ontstoan is rundumme nen wachttoorn uut de 10de eeuwe. De oldste geskriften oaver Kessel stamt uut et ende van de elfde eeuwe. De graven van Kessel, wonnende in et vroggere kasteel Keverbag (noo ne ruïne), bunt ok de stichters van de Duutse stad Grevenbroich bi-j Düsseldarp (rundumme 1300).  

Gedwongen deur geldgebrek verkocht den letsten graaf van Kessel, Hendrik V, in 1279 Kessel (alles op den linkeroover van den Maas en et kasteel) an Reinoud I, graaf van Gelder. Kessel beheurden dus bi-j et Oaverkwarteer van Gelre of Spaans Opper-Gelre. Tiedens den Spaansen Successieoorlog wodden et deur Prusiese tröppe bezet, en zo blef et as deel van Pruusisch Opper-Gelre rundumme ne eeuwe lange Duuts (tot 1814).

Tiedens stried an et ende van den Tweeden Waeldkrieg wodden kasteel, karke (n ontwarp van P.J.H. Cuypers) en de mölle zwoar beschadigd. Van et kasteel besteet alleneg nog den ringburcht. De karke wodden noa den krieg met enkele wiezegingen herbouwd. Van de möllen ging de mölle an de Möllestraote in vlammen op en wodden neet meer herbouwd. De Sint Anthoniusmölle wödden dreks noa den krieg hersteld.

## Uutgoande verwiezingen
*Archiefoaverzicht Gemeente vanof 1798
*Sint Anthoniusmölle - De staanderdmölle van Kessel
Laandgraaf (gemeente)

**Laandgraaf** (Nederlaands: *Landgraaf*; Limburgs: *Lankgraaf*) is ne gemeente in et zuden van Limburg (Nederlaand). De gemeente hef ne oppervlakte van 24,68 km² (woarvan 0,10 km² water). Laandgraaf is elaegen in de Oosteleke Mienstraeke en de gemeente Laandgraaf nömp dael an et bestuurleke samenwarkingsverbaand Parkstad Limburg.

## Noam
De gemeente Laandgraaf dankt heuren name an nen kilometers langen eerden wal den deels op et groandgebeed van de gemeente elaegen is. De umwalling, dee behalve Laandgraaf ok Laandweer eneumd wöd, kump uut de prehistorie. Et doadwarkeleke doel van dizzen eerden wal is n roadsel.

## Kernen
Antal inwonners woonkern op 1 januari 2005: 

## Trivia
* Sleinada, et pseudoniem van pastoor A. Daniels, was uut Scheesbarg ofkumstig, den in de 18de eeuwe smaadskriften skref teggen de bokkenrieders. In Laandgraaf bunt dan ok meerdere stroaten noar um verneumd. Rundumme et gebeed is völ plunderd woardeur völ kostboarheden verloarn bunt egoan.

*Laandgraaf hef veural naam emaakt as den plek woar et joarlekse popfestival Pinkpop organisierd wöd, dit doot ze op et evenementengebeed Megalaand. In datzelfde gebeed holdt ze joarleks völle andere evenementen en der wodt doar concerten egaeven, in et verleden onder meer deur de Rolling Stones en Bon Jovi.

## Literatuur
* Marjon Meijer, "25 kampioenen over Landgraaf"; foto's Romy Finke. [Landgraaf, Landgraaf 25, 2007]. (uutgoave t.g.v. 't 25-joarig bestoan van de gemeente Laandgraaf.) 

## Externe links
*Officiële webstae van de gemeente Landgraaf
Nedersaksisch Instituut

't **Nedersaksisch Instituut** was een in november 1953 op-ericht instituut an de Rieksuniversiteit Grunning daoras ze 't Nedersaksisch bestudeerden. Vandage giet 't verdan as 't 'cluster Nederlaans-Fries-Nedersaksisch'. Et Insituut bestund töt 2010.

't Hef een beste tied eduurd veurdet 't beoogde instituut van de grond kwaamp, umdet d'r gien ienigheid was oaver de taken d'rvan en umdet de doemalige hoogleraar Nederlaans vund det 't d'r niet kommen mus.

## Heeroma en zien kiek
As eerste hoogleraar Nedersaksisch wördden de taalkundige en dichter Klaas Hanzen Heeroma anesteld. In de beguntied zat 't Nedersaksisch Instituut an de Poststraat 6 in Stad. Heeroma warkte daor mit een assistent (T. Hoekema), en tiekender en een schriefster an de eerste oflevering van een geplande taalatlas van Oost-Nederlaand en angrèenzende gebieden.

Heeroma zag 't Nedersaksisch/Platduuts praotende gebied van Midden-Nederlaand töt an de revier de Weser as 't studiegebied van 't instituut. Hi'j köppelden de miest oostelijke Nedersaksische heufddialecten van Nederlaand an heur Duutse tegenhangers: Grunnegs-Oostfries, Drèents-Emslaans, Tweants-Graafschopper Platt en Achterhooks-Westmunsterlaans. De verbundings leut hi'j zien in de *Taalatlas van Oostnederland en aangrenzende gebieden*.

## Ofdielings en mitwarkers
Naost de taal- en letterkunde kwaamp d'r deur 't vörmen van eigen ofdielings bezundere andacht veur de dialectgeografie (Teake Hoekema 1954-1968, daornao Hendrik Entjes 1969-1974), de skrieveri'je (G.N. Visser 1963-1975), de lexicografie (Jan Naarding 1959-1963, daornao Geert Hendrik Kocks 1969-1998), de naamkunde (H.T.J. Miedema 1962-1966, daarna Rudolf Albert Ebeling 1966-1999), de regionaole geskiedenis (P.Th.F.M. Boekholt 1975-2001) en de volkskunde (Jurjen van der Kooi, sund 1980). Nao Heeroma haj Hendrik Entjes (1974-1982) en Hermann Niebaum (1984-2010) as hoogleraar.

## Ende
De leste hoogleraar Nedersaksisch, Hermann Niebaum, scheidden der in 2010 mit uut. Det markeerde 't ende van 't Nedersaksisch Instituut as zodaonig. 't Instituut is intied op-egaone in de cluster Nederlaans-Fries-Nedersaksisch. Deur bezunigingen en de pensionering van mitwarkers bint de mieste disciplines weer vört egaone. 't Orgaan van 't Instituut was de Driemaandelijkse Bladen (Nieuwe Serie), det in 2002 ophöld te verskienen.

Vandage de dag giet de bestudering van 't Nedersaksisch in ofeslaankte vörm wieder in 't cluster Nederlaands-Fries-Nedersaksisch, mit Martijn Wieling as Bezunder hoogleraar Nedersaksische / Grunninger Taal en Cultuur (anesteld in 2018).

## Bron
*Encyclopedie Drenthe Online: lemma Nedersaksisch Instituut
Voorde

Ne **voorde** (Middelnederlaands: *vort* of *vorda*), **drecht** (in Frieslaand en mangs in West-Frieslaand ok **dracht** geneumd), **trecht** of **tricht** is ne:
* deurwoadboare plaatse in ne bekke of reviere;
* bruggekonstuktie woar et water in tieden met hoge ofvoeren deels oaver hen streumt;
* plaetse woar zie tussen de zaanddunen deur et strand könt bereiken (Zaandvoort);
* begoanboaren strook deur et veane zoas Breevoort;
* in et laand insprengend, inlopend deel van ne zee; baai, bochte, inham, inwiek;
* meugelek hef et ok de betekkenis van n recht op deurgäng.
Krek as ne brugge hef ne voorde mangs nen eigen name. 
Völle plaatsnamen in et Nedersaksiese taalgebeed herinnert an ne olde voorde.

## Veurbeelden in Nedersaksiese plaatsnamen

* Breevoort in Gelderland
* Coevern in Drenthe
* Dievoort in Gelderland
* Iezervoorde in Gelderland
* Lechtenvoorde in Gelderland
* Vodden in Gelderland
* Westervoort in Gelderland

Oostelek van Nörg löp et Oostervoortsedeepjen. Dizze bekke is eneumd noar de doarin liggende *Oostervoorde* (noo de *Oostervoortsebrugge*) in den weg van Nörg noar Donderen.

## Veurbeelden in andere talen
Den name kömp ok in andere laanden veur.
* Frankfurt in Duutslaand
* Guildford in et Vereanigd Könninkriek
* Oxford in et Vereanigd Könninkriek
* Ditfurt in Duutslaand.

----
* Middelnederlands Woordenboek: Vort
* Woordenboek van de Nederlandse Taal: Voorde

## Rifferenties
1777

## Gebeurtenissen
* Ernst Julius von Buggenhagen wöd veurzitter van de Kleve-Märkische Kriegs- und Domänenkammer te Kleef. Hi-j sticht de "Clevische Antiquitäten-Sammlung" binnen den burcht.
* 17 oktober - Tiedens den Slag bi-j Saratoga (Amerikaansen vri-jheidsstried) strid den Amerikaansen bevelvoerenden generoal Gates (geboartejoar unzeker) meer teggen zienen ondergeschikten Benedict Arnold as teggen de Engelsen.
* Den markies de Lafayette voogt zich teggen de zin van et Franse höf bi-j de Amerikaanse opstaandelingen.
* George Read wöd den tweeden gouverneur van Delaware.
* De eerste stoommachine van James Watt wöd in ne miengroove in Cornwall in gebruuk enommen.
* In dit joar wödden Lechtenvoorde ekocht deur den stadholder Willem V, woarnoa et domeingood wödden.

## Geboaren
* 28 - Alexander I van Ruslaand, Russischen tsoar

## Oaverleaden
* 25 september - Johann Heinrich Lambert (49), Duuts-Zwitsersen wetenschopper
Gulpen-Wittem

**Gulpen-Wittem** (Limburgs: *Gulpe-Wittem*) is ne gemeente in Nederlands-Limburg en hef ne oppervlakte van 73,38 km² (woarvan 0,17 km² water).

## Geografie
Gulpen-Wittem is op 1 januari 1999 ontstoan uut de samenvoeging van de gemeenten Gulpen en Wittem. Dit gebeurden op verzeuk van de gemeenten zelf. Beide gemeenten hadden tiedens et samengoan rundumme 8.000 inwonners, moar Wittem was met 4250 bunder groter as Gulpen met 3077 bunder. Et gemeentehoes van Gulpen bevond zich in et geliekgeneumde darp en hef vandage in de ni-je gemeente zienn toak as gemeentehoes beholden. Dat van Wittem stoand (vanof 1986) in Mechelen in nen kasteelhove, vandage in gebruuk as "zorghotel".

De gemeente ligt in 't Zuud-Limburgse Heuvelland en is gans landelek en riek an kastelen, vakwarkhuze en andere olde monumentoalen boerderi-jen. Joarleks trök Gulpen-Wittem völle kiekleu an uut 't ganse laand vanwaege 't veur Nederlaand zeldzaome gleujende laandschap met heure bekken en dallen, veural in de zommer. Et toeristiese Miljoonenlientjen löp deur n deel van de gemeente en hef haltes in Eijs en  Wielre. In Gulpen-Wittem ligt den meest zudeleken plek van Nederlaand, noamelek ter heugte van grenspoal 12 bi-j 't Belgiese kasteel Beusdaal. Et zudelekste karkdarp bevundt zich in de gemeente Iesden, moar de zudelekste plaatse is n buurtschop zudelek van Epen.

## Kernen
De gemeente Gulpen-Wittem hef 10 darpen en 44 buurtschoppen en gehuchten.

### Darpen en gehuchten
antal inwonners woonkern op 1 januari 2005: 

## Uutgoande verwiezing
* Webstae van de gemeente
Helden

**Helden** is een darp en vroggere gemeente in Limburg De gemeente had ne oppervlakte van 69,23 km². Op 2 oktober 2007 hef de gemeente beslotten um samen met de gemeentes Kessel en Maasbree de fusiegemeente Peel en Maas te vormen dee op 1 januari 2010 ontstoan is. Op 10 meert 2008 beslot de gemeente Meijel zich ok an te sluten bi-j dizze fusiegemeente.

## Oaverige kernen
Beringe, Egchel, Gröshook, Könningslust en Panningen (gemeentehuus)

## Geskiedenis
Helden en umgaeving beheurden bi-j et Oaverkwarteer van Gelre of Spaans Opper-Gelre. Tiedens den Spaansen Successieoorlog wodden et gebeed deur Prusiese tröppen bezet, en zo blef et as deel van Pruusies Opper-Gelre rundumme ne eeuwe lang Duuts (tot 1814).
 
## Millennium Gemeente
Helden is ne Millennium Gemeente.
Willem V

**Willem V** kan wean:
* Willem V van Hollaand (1333-1389), graaf van Hollaand en Zeelaand (1349-1389) en van Henegouwen (1356-1389)
* Willem V van Oranje-Nassau (1748-1806), stadholder der Vereanigden Nederlaanden (1751-1795)
* Willem V van Kleef (1516-1592), hartog van Kleef, Gulik en Barg (1539-1592), hartog van Gelre (1539-1543)
* Willem V van Beieren (1548-1626), hartog van Beieren (1579-1598)
Arrow Rock Festival

Et **Arrow Rock Festival** is n muziekfestival dat vanof 2003 t/m 2006 joarleks in juni in Lechtenvoorde in de Nederlaandse previnsie Gelderlaand  eholden wöd. In 2007 verhuusden et festival noar et meer centroal elaegen Walibi World in Biddinghuzen, moar veur 2008 wodden ekoazen veur et Goffertpark in Nimwaege.

Et festival hef nen uutstroaling van klassieken rock, en brech noast grote namen uut de 70'er en 80'er joaren ok jongerenrockbands en -artiesten. Et wödt organiseerd vanuut den radiozender Arrow Classic Rock.

## 2003
Op 27 juni 2003 was et festival veur de eerste kere. Et motorcrosscircuit De Schans in Lechtenvoorde wodden um-ebouwd tot festivalgebeed met camping. Organisator Joost Carlier had al ervoaring op dat gebeed, doar wödden al eerder nen anhangersdag veur Normaal eholden, en et Oerkrachtfestival. Et terrein mos uut-endelek groter emaakt wodden um meer bezeukers an te können, alleneg in de veurverkoop verkochten zie al meer as 25.000 kaarten.

## Uutgoande verwiezing
*www.arrowrockfestival.nl Officiële webstae
1634

## Gebeurtenissen
* Ferdinand van Oostenriek (nen zunne van könning Filips III van Spanje) wöd den ni-jen laandvoogd van de Zudeleke Nederlanden. Hi-j trök noa ziene anstelling met n machteg leager van Milaan noar de Nederlaanden. Tiedens zienen tocht helpt hi-j de Zweden versloan bi-j Nördlingen.
* Nen trop van 7 kearls onder leiding van kapitein Outger Jacobsz. van Grootebroek verblif gedurende den winter onder erbermeleke umstandegheden op et eilaand Jan Mayen. Uutendelek steerven zi-j allemoal an skeurbuuk en andere ontberingen. In 1930 hef de Nederlaandse regiering nen gedenksteen op et eilaand loaten plaatsen ter noagedächtenis an dizze dramaties verlopen oaverwintering.
* De Republiek der Zeuven Veraenigde Nederlaanden en Frankriek nemt zich veur de Zudeleke Nederlanden de kans te geaven zelf in opstaand te kommen.
* Et stadjen Reimerswoal op Zuud-Bevelaand wöd deur de zee verzwolgen.
* Kunstskilder Rembrandt van Rijn trouwt mit Saskia Van Uylenburgh in de van Harenskarke in Sint Annaparochie
* In augustus veroavert de WIC Curaçao. Met dit eilaand hef de WIC nen uutvalsstee veur handel en kaapvoart. 

## Geboaren
;meert
*20 - Balthasar Bekker, Nederlaandsen predikant en theoloog

## Oaverleaden
;juni
*25 - John Marston - Engelsen toneelskriever en dichter

* Wallenstein Duutsen veldheer
Blomenkorso

Een **blomenkorso** is nen tocht van proalwagens dee-t versierd of bedekt bunt met bleume. Elk korso hef ziene eigen uutstraoling, antrekking en onderwarp.

## Plaatsen woar-t ze joarleks blomenkorso's holdt
*Aalsmeer
*Beltrum
*Blankenberge
*Bollenstreek 
*Dröge Ham
*Eelde
*Katwiek
*Leersem
*Lemelerveld
*Lechtenvoorde
*Limbricht-Sittard
*Limmen
*Loenholt
*Noordwiek 
*Rekken
*Roelofarendsveen
*Sint-Gillis-bij-Dendermonde
*Sint Jansklooster
*Valkensweerd
*Vollenhove
*Voorthuzen
*Winkel
*Westland
*Wenterswiek
*Zundert

### Buten Nederlaand
Op Jersey vundt joarleks den Battle of Flowers ploats.
Maasgouw

**Maasgouw** (Limburgs: *Maasgoew*) is ne gemeente dee vanof 1 januari 2007 is ontstoan uut de veurmoalige gemeentes Heel, Maasbracht en Thorn. Dizze dree gemeentes hebt beslotten tot ne vri-jwillege gemeenteleke herindaeling.

## Geskiednis

In de geskiednis ku-j den name Maasgouw trög vinden in de Karolingiese tied (750 - 900 noa Chr.). Et olde Maasgouw besloog et gebeed rundumme Aken, Wezet en Noord-Braobant. Gouw was ne Germaanse benaming veur previnsie. Noa 900 noa Chr. veel den Maasgouw uut mekare in könninkriekskes en vörstendommen, zoas Thorn.

## Kernen
Antal inwonners kern op 1 januari 2006:

De gemeente hef tiedelek twee gemeentehuze: in Maasbracht et 'Publiekscentrum', woar alle publieksofdelingen bunt en in Heel et 'Bestuurscentrum', woar et gemeentebestuur en den staf zit.

## Uutgoande verwiezing
* Webstae gemeente Maasgouw
Meerssen (Limburg)

**Meerssen** (Limburgs: *Meersje*) is ne gemeente in et zuden van Limburg (Nederlaand). Zi-j is in heure samenstelling van vandage ontstoan bi-j de herindealing op 1 januari 1982. Toon wodden dee veurmoalege gemeente van den name samen-evoogd met de tot dan too zelfstandege gemeenten Bunde, Gäölle en Ulestroaten.

## Dorpen en gehuchten
Aantal inwoners per woonkern op 1 januari 2005: 

## Geskiedenis
Meerssen hef éenmoal ne rolle espöld in de Europese geskiedenis en wal in 870, toon volgens et Verdrag van Meerssen et middelste deel van et in dree stukken uutèn-evollen Karolingiese Riek wodden verdeald tussen et Oost-Frankiese Riek en et West-Frankiese Riek.
Margraoten (gemeente)

**Margroaten**  is ne veurmalige gemeente in et zuden van de Nederlandse previnsie Limburg. De gemeente telden op 1 juli 2006 13.507 inwonners (bron: CBS) en hef ne oppervlakte van 5767 bunder.

De gemeente Margraten is bi-j ne gemeenteleke herindealing op 1 januari 1982 tot staand ekommen. Toon bunt de tot dee tied too zelfstandege gemeenten Margroaten, Kadier en Keer, Noorbekke, Meer, Bemelen en Sint Geertruud, moar ok de kern Scheulder van de veurmoalege gemeente Wielre, samen-evoogd. 

## Kernen
De gemeente Margroaten had 9 darpen en 21 buurtschoppen en gehuchten.

### Darpen en gehuchten
Antal inwonners kern op 1 januari 2005: 

## Bezeensweerdig
* Margroaten hef internasionoale bekendheid deur de anwezzigheid van et Netherlands American Cemetery and Memorial. Op dizze begroafplaatse ligt 8302 soldoaten begroaven. 
* De Sint Margaritakarke in Margroaten besteet uut nen 14den eeuwsen toorn, ne noo as zi-jkapelle denend koor uut de 15de eeuwe en n dwars dertussen eplaatst mergelsteen schip mit koor uut 1922-1928 noar ontwarp van Alphons Boosten.
* Et kasteel van Mheer
* De Van Tienhovenmölle in Bemelen
* Het Afrikacentrum in Keer

## Uutgoande verwiezingen
* Webstea gemeente Margraten (dood)
Meerlo-Wanssem

**Meerlo-Wanssem** is ne gemeente in Nederlaands Limburg. De gemeente is in 1969 ontstoan, hef 7718 inwonners (bron: CBS) en hef ne oppervlakte van 39,41 km² (woarvan 0,89 km² water).

## Karnen
Blitterswiek, Gei-jsteren, Meerlo (gemeentehuus), Swolgen, Tienray en Wanssem.

## Geschiedenis
Meerlo, Wanssem en de andere darpen beheurden bi-j et Oaverkwarteer van Gelre of Spaans Opper-Gelre. Tiedens den Spaansen Sukcessieoorlog wodden et gebeed deur Prusiese tröppe bezet, en zo blef et as deel van Prusies Opper-Gelre rundumme ne eeuwe lang Duuts (tot 1814).
Meijel

**Meijel** is ne plaatse en vroggere gemeente in Limburg (Nederlaand). De gemeente had ne oppervlakte van 20 km² (woarvan 0,25 km² water). Binnen de gemeentegrenzen lagen geen andere kernen. Op 1 januari 2010 is de  gemeente op egoane in de gemeente Peel en Maas

## Geskiedenis
Meijel hef - noast ziene of-eleagen ligging tussen brook en Peel - ok politiek lange in ne ofzundering ezeaten. In de tied dat noabergemeente Deurne wal tot de Generaliteitslaanden beheurden, maken Meijel doar gin deel van uut.

Meijel heurden bi-j et Oaverkwarteer of Opper-Gelre en was dus achterènvolgens Spaans en Oostenrieks (of *Belgies*). In de Franse tied heurden et ok bi-j et Belgiese departement van den Nedermaas. 

De andere noabergemeente Helden beheurden bi-j Prusies Opper-Gelre. De lest-eneumde twee noabergemeenten hebt eeuwnlange steggeld oaver tussen-eleagen turfgroanden, howeal Braobanders en Limburgers (ok uut Helden) mit mekare trouwden en in Meijel bunt kommen wonnen. Dit leste zorgden veur n heel eigen dialekt, dat dichter bi-j Braobantse peeldialekten ligt as bi-j de Limburgse en ok völle oaverènkumste hef met et net oaver de Limburgs-Braobantse grenze liggende Neerkant.

Meijel ligt doarbi-j in de buurte van éne van de deurgängen deur den Peel, an den weg van 's-Hertogenbosch noar Köln. Meugelek geet dizze verbinding tot in de Romeinse Tied trög, toen den weg de belangrieke tempelplaatse Empel mit Köln verboand. Langs dizzen weg bunt tal van Romeinse vöndsten edoane.

## Bezeensweerdeg
*Sint-Nicolaaskarke

## Uutgoande verwiezingen
* Ollieplats.nl - Ni-js en jongerenstea Meijel
* Geskiedenis van Meijel
Wessem

**Wessem** (Limburgs: *Wisheim* of *Wèssem*) is ne kleine stad in de gemeente Maasgouw, in de Nederlaandse previnsie Limburg met ruum 2.200 inwonners. Zoas völle kleine plaetskes in Limburg hef Wessem ne laandeleke uutstroaling en ne rieke historie. 

## Geskiedenis
Wessem verkreg in 1150 steadeleke rechten dee uutendelek bunt umgezet noar stadsrechten. Wanneer Wessem noo stadsrechten verkreg is neet gans dudelek. Zi-j mochten al rap nen eigen munt sloan, dus wöd doar mangs vanuut egoan dat Wessem al rap stadsrechten had. De veurzichtege historici holdt *veur 1329* an.

Wessem kent n rösteg verleaden, wa-j nog könt zeen an den vestingachtigen opbouw en de steadeleke uutstroaling van et olde centrum met n uutzunderlek net van ströate, verhard mit maaskeien. Een groot deel van de olde bebouwing is bewoard ebleaven. Bezeensweerdeg is et plein veur et veurmoalegen gemeentehuus, noo n bookholders-kantoor, woarop ze met maaskeien et gemeentewoapen van de veurmoalegen gemeente Wessem loat zeen.

Wessem was ne zelfstaandege gemeente tot de gemeenteleke herindealing van 1991, woardeur et tot de ni-je gemeente Heel ging beheuren, wat destieds n groot verzet van de plaatseleke bevolking gaf. Vanof 2007 mek et deel uut van de gemeente Maasgouw.

Wessem heurden bi-j et Oaverkwarteer of Opper-Gelre en was dus achter mekare Spaans en Oostenrieks (of *Belgies*).  In de Franse tied heurden et ok bi-j et Belgiese departement van den Nedermaas.

## Bezeensweerdeg

Wessem kent n tröpken bezeensweerdegheden, woaronder de St. Medarduskarke. Dizze gotiese karke wodden eurspronkelek ebouwd rundumme et joar 946. Noadat de karke in 1944 grotendeels verwoost wodden, wodden zee in 1948-1949 wier hersteld. Den toorn wodden in 1950-1951 wat meters meer noar et westen en iets hoger opni-j ebouwd.

Wat noordelek van de stad, an de oaverkante van et Kanaal Wessem-Nederweert, ligt Pol, n tröpken van 15 huze dat bi-j Wessem heurt.

## OLS
In 2004 hef de schutteri-je van Wessem, St. Joris, et Old Limburgse Schuttersfeest in Opglabbekke ewonnen. As winnoar had et de ere um et OLS in 2005 in Wessem te organisieren.
Maasbree

**Maasbree** (in den plaatseleken straektaal 'Bree') is ne plaatse en vroggere gemeente in Limburg. De gemeente had ne oppervlakte van 51,62 km² (woarvan 3 km² water). Op 2 oktober 2007 hef de gemeente beslotten um samen mit de gemeenten Helden en Kessel de ni-je fusiegemeente Peel en Maas te vörmen dee op 1 januari 2010 ok ontstoan is. Op 10 meert 2008 beslot de gemeente Meijel zich ok an te sluten bi-j dizze fusiegemeente.

## Darpen
Baorlo, Rooth, Debrook, Tongerlo.

## Geskiedenis
Maasbree en Boarlo beheurden bi-j et Oaverkwarteer van Gelre of Spaans Opper-Gelre. Tiedens den Spaansen Sukcessieoorlog wodden et deur Prusiese tröppe bezet, en zo blef et as deel van Pruusies Opper-Gelre rundumme ne eeuwe lang Duuts (tot 1814). Maasbree was vrogger nen heerlekheid en kenden n kasteel, Huus Bree eneumd, dat inmiddels vort is. Op dizze plek steet noo de boerderi-je *De Plaats*.
Tot 1 oktober 1940 beheurden Blerik ok tot de gemeente Maasbree. In dee tied wodden Blerick too-evoegd an Venlo.
Leudal (gemeente)

**Leudal** (Limburgs: *Leudaal*, moar in de gemeente zelf uut-esproaken met den klemtoon op de eerste lettergrepe 'Leu' en de uutsproak van nen korten 'a' in de tweede lettergrepe) is ne gemeente in de Nederlandsen previnsie Limburg dee op 1 januari 2007 is ontstoan uut de veurmoalige gemeenten Haelen, Heijthusen, Hunsel en Roggel en Neer. De gemeente hef bi-jnoa 37.000 inwonners (de tiende gemeente van Limburg) en is met ne oppervlakte van bi-jnoa 165 km² de grootste gemeente van de previnsie.

Den name Leudal kump van et natuurgebeed dat tussen de kernen Heijthusen, Roggel en Haelen eleagen is. Dit gebeed is ontstoan deur erosie deur et beaksken de Leu.

## Kernen

## Uutgoande verwiezing
* Infomasie veur kiekleu met ofbeeldingen van de Gemeente Leudal

## Rifferenties
Nederweert

**Nederweert** (Limburgs: *Ni-jwieërt*) is ne plaatse en gemeente in Limburg. De gemeente hef ne oppervlakte van 101,78 km² (woarvan 2,10 km² water). 

## Oaverige karnen
Budschop, Leveroij, Nederweert-End, Ospel, Ospeldiek en Schoor.

## Geskiedenis
### Name
Nederweert neumden zi-j vrögger Merefelt, wat betekkent 'in et midden van meren', of later, *Weert van et nederste ende*. Dit leste is verbasterd tot Nederweert. Nen anderen uutleg van 'Mereveld' is dat de benaming ofstamt van et Germaanse weurd 'mar' (peerd), en 'vilde' (veld of plaatse) et Mereveld zol nen peerdenwesselplaatse uut de Romeinse tied wean ewest, vandage nog herkenboar in de benaming van de buurtschop Rosveld, eavenens mit betekkenis peerdenwesselplaatse.
### Schepenbank
Nederweert was vrögger verboanden an den schepenbank van Weert. Argens halverweage de 14de eeuwe wodden Nederweert van Weert ofgescheiden. In 1419 wodden veur et eerst tieding emaakt van nen eigen schepenbank en heerlekheid. De heerlekheid blef bestoan tot den Fransen inname in 1795 van de Zudeleke Nederlanden.

### Heerlekheid
De heerlekheid is lange tied in bezit ewest van de graven van Horne. In 1701 kwam Nederweert dreks onder de Stoaten-Generoal en in 1715 bi-j de Oostenriekse of Zudeleke Nederlanden. Vanof de Franse tied heurden et ok bi-j et Belgiese departement van den Nedermaas. (Kiek wieter bi-j et *[[Oaverkwarteer van Gelder]]*).

### Belgiese Tied
Tiedens den Belgiesen krieg vocht Nederweert an de kante van de Zudeleke Nederlanden (België). Nederweert heurden noa et uutropen van et ni-je laand  9 joar bi-j België. Noa de erkenning van België deur den Nederlaandsen könning Willem 1, wodden Limburg ne proveensie binnen Nederlaand moar ok et hartogdom Limburg binnen den Duutsen Bond. De 3 hartoagen dee Limburg ehad hef waren dan ok de könningen van Nederlaand. Totdat uutendelek in 1866 et hartogdom veur altied vort ging en het nen volle Nederlandse previnsie wödden.

### Karke
In et darp steet ne rooms-katholieke (Lambertus) karke uut 1467, ebouwd in Braobantse gotiek. De registers van Deup (vanof 1569), Trouw (vanof 1562) en Oaverlieden (vanof 1724) van Nederweert bunt onder-ebracht in et Rieksarchief in Maastricht.

## Uutgoande verwiezing
* Kaarte van 1868 en Satellietofbeelding 2006
Nuth (gemeente)

**Nuth** is ne vroggere gemeente in de Nederlandse previnsie Limburg. De heufdplaatse is et geliek-eneumde karkdarp Nuth. De gemeente hef ne oppervlakte van 32,63 km² (woarvan 4 km² water).

## Geskiedenis
Miel Bruls, nen gepensioneerden geskiedenisleraar volteujden in 2008 et book 'Börgemeisters van Nuth'. In dit book wodt de börgemeisters vanof 1800 beskreaven. 

## Kernen
De gemeente Nuth hef 5 darpen en 24 buurtschoppen en gehuchten.

### Darpen en gehuchten
Antal inwonners won-kern op 1 januari 2005: 

***** Deels in de gemeente Schinnen.

## Geogroafie
De gemeente Nuth ligt in n vri-j laandelek en bargachteg gebeed in et midden van Zuud-Limburg. Veur de gemeenteleke herindealing in 1982 was Nuth ne völ kleinere gemeente, woar Voasroade al vanof 1821 too beheurden. Hulsbarg, Schimmert en Wienandsroade waren ok kleinere zelfstandege gemeenten.

## Uutgoande verwiezing
*Ofbeeldingen van Nuth
Nuth

**Nuth** kan verwiezen naor:
*Nuth (gemeente) - n Limburgse gemeente
*Nuth (plaotse) - n plaotse in die gemeente
Löss

**Löss** is ne eoliese ofzetting van silt. Silt is de textuurfraksie met ne körrelgreutte dee tussen dee van zaand en lutum in ligt. Van samenstelling hef löss veurnoamelek siliciclastica (kwarts en andere silicoaten), moar et kan ok n klein betjen kleimineroal hebben. Mangs is dat betjen groter ewodden vanof de tied van sedimentasie as gevolg van chemiese verwering.

In et dagelekse sproakgebruuk wödt de benaming *löss* of *[[Limburgsen klei]]* mangsmoal ebruukt veur groanden dee bieveurbeeld veurkomt in Nederlaands Limburg, Belgisch-Limburg, langs den Veluwezoom bi-j Rheden en op et vlak bi-j Groosbekke zuudoostelek van Nimwaege. Den Nederlaandsen löss hef ne kenmarkende gaelrode kleure.

Uutgestrekte löss-gebeden bunt ok in Noord-China, langs den Gelen Riveer, en in et Russiese steppengebeed, woar zich in den löss-boadem de an orgoaniese bestanddelen gans rieke chernozems (zwarte eerde) hebt untwekkeld.

## Löss in Noord-West Europa

Den löss in Noord-West Europa kump uut et letste deel van et Weichsel-glacioal. In et Weichselien stoand de Noordzee dreuge. Et sediment op den zeeboadem vörmden de bronne van de lössofzettingen. Et lechte materioal wodden deur den wind an-evoerd en hef zich ofgezet in ne brede liene van Belgies-Limburg deur Duutslaand tot deep in Polen, Roemenië en Oostenriek.

Lössboadems bunt gans geskikt veur laandbouw. Den eersten laandbouw in Nederlaand vond dan ok plaatse op den löss in Zuud-Limburg. Dee boern kwamen uut Centroal-Europa, dat vergeliekboare boadems kent. In lössboadems hef zich mangs nen kleirieken inspeulingsboademhorizont untwekkeld onder nen klei-armeren boavengroand. Unbegreujde lössboadems bunt stark erosiegeveuleg. Op de meeste hellingen in Zuud-Limburg is den eursprönkeleken boavengroand op de akkers vort egoan. Mangsmoal bunt zowal den eursprönkeleken A-horizont en den E-horizont vort egoan, woardeur den kleirieken B-horizont an de oppervlakte ligt. Et erodeerde boademmaterioal dat zich in dallen en op laeger elaegen plaatsen verzamelt wöd colluvium eneumd.

Kalk uut et modermaterioal löss lost in raegen deels op en slöt deper in et profeel too wier naer. Zo wodt dee löss-dele in vertikale richting an mekare epläkt. Hierdeur künt dee in löss evörmden dalen en holle waegen mangs steile wanden hebben.

## Uutgoande verwiezing
* Ofbeeling (van Alterra) van nen lössgroand in Zuud-Limburg met inspeulings B- horizont: Radebrikgroand

## Bronne
* [Grondsoorten en Delfstoffen bi-j name](https://web.archive.org/web/20070929230056/http://dinoloket.tno.nl/dinoLks/delfstoffen/OverigeInformatie/Literatuur_en_links/Full_text/MJvdMetal_Grondsoorten_en_Delfstoffen_bij_Naam_(2eDruk,DWW+NITG,2003).pdf)
Showband

n **Showband** of **showkorps** (*-corps*) is n muziekkorps det nöast muziek maakn ook show maakn dut. n Band besteet oet ne fanfare of ne malletband den at wörd an evuld met n vlagnmeaks- en/of majoretnspul. t Meeste show zit um in de figuurn dee at de fanfare löp, mangs an evuld met kleaine daansstepkes. Det kan zo wal op n veeld as op stroate wean. De muziek wat ze spölt is vake wal beheurlik modern.

## Instrumeantn
Showkorpsn bestoat oet n bloazers- en slagwoarkersgedeelte. De bloazers beent wier ooderverdeeld in kopper- en hooltbloazers. De kopperbloazers loopt met trompetn, bugels, Fraanske hoorns, skoeftrompetn, baritons en/of eufoniums en sousafoons. De hooltbloazers bestoat oet flöaitn, saxofoons en mangs klarinetn. t Slagwoark hef vake ne amerikaanse instrumeantnverzameling: skoarpe tromn, tenoortromn, bekns en grote tromn.

## Vlagnmeaks en Majoretn
n Vuurnaam deel van n showband beent de vlagnmeaks en de majoretn, dee at vörm an de muziek geewt duur t oet te beeldn met öare attribuutn. Majoretn hebt meesttieds nen baton, woermet ze met verskeaidene beweagingn en daansstäpkes de muziek vörm geewn doot. De vlagnmeaks (Engels: *colourguard*) is vanoet Amerika oawer enömn. Disse groepn maakt gebroek van vlagn, zwearde en heultne gewearn um de muziek oet te beeldn. Disn lestn groep wörd de leste tientaln joarn al bekeander, en t keump dr op dale det völle showkorpsn de leste joarn hoaste allene mear n groep vlagnmeaks hef, in plaatse van n majoretngroep.

## Taptoos, Optochtn en Wedstriedn
Showbands doot völle optreedn op taptoos, in optochtn en wedstriedn. In Neerlaand beent völle (meesttieds kleaine) evenementn te veendn. Ook loopt de korpsn vake met in stroatoptreedns zo as Bloomnkorso's en volksfeestoptochtn. Mangs wordt optreedns of taptoos organiseerd duur n showkorps zelf, mear t kan ook ne gröttere organisasie wean. n Bekeandstn wedstried in Neerlaand is t Wearld Muziek Wedstried in Koarkroa.

## reffereansies
Onderbanken

**Onderbanken** (Limburgs: *De Óngerbenk*) is ne vroggere gemeente in de Nederlandse previnsie Limburg, an de grenze mit Duutslaand. De gemeente hef ne oppervlakte van 21,24 km². Onderbanken mek deel uut van de plusregio Parkstad Limburg.

De gemeente Onderbanken is deur ne gemeenteleke herindealing ontstoan deur de samenveuging van de veurmaolege gemeenten Bingelrpade, Joabekke, Merkelbekke en Schinveld op 1 januari 1982. Anvankelek neumden zi-j de gemeente *[[Schinveld]]*, noar et darp woar et gemeentehuus steet, moar in 1983 wodden den name wiezegd in *Onderbanken*. In de Middeleeuwn waren de 'onderbanken' n rechtspreakend kollege, dee velen onder de rechtbanke van Heerlen, en later woarschienlek Brunssum.

## Uutgoande verwiezing
*Webstea van de gemeente
Schinnen (gemeente)

**Schinnen** (Limburgs: *Sjènne*) is ne vroggere gemeente in Limburg (Nederlaand), en mek deel uut van et Heuvellaand Noord. Vrögger heurden Schinnen ok bi-j de Westeleke Mienstreake. De heufdplaatse is et geliek-eneumde karkdarp Schinnen. 

## Kernen
Tot 1981 was et darp Schinnen ne zelfstandege gemeente. Deur ne gemeenteleke herindealing is de gemeente Schinnen in et joar doarnoa alderbastend uut-ebreid en hef 6 darpen en 9 buurtschoppen en gehuchten, woarvan 3 deels in ne andere gemeente ligt.

### Darpen en gehuchten
Antal inwonners won-kern op 1 januari 2005: 

***** Deels in de gemeente Nuth;
****** Deels in de gemeente Sittard-Geleen.

## Vrömd
In de gemeente Schinnen ligt twee stroaten met denzelfden name. De Altiarstroate kump zowal veur in Schinnen as in et karkdarp Oirsbekke. Dit is vrömd umdat dizzen stroatname noast dizze twee neet meer veurkump in Nederlaand.
De Wolden

**De Wolden** is een gemiente in 't zuudwesten van de previncie Drenthe in Nederlaand. Op 1 januari 2020 har de gemiente 24.327 inwoners. 't Totale oppervlak is 299 km² (daorvan 0,60 km² uut water bestiet). De gemiente hebt ze op 1 jannewaori 1998 evörmd uut de gemientes Zuudwolde, Runerwold, De Wiek en 't grootste diel van Rune.

## Kernen
De gemiente De Wolden hef 17 officiële kernen en 47 buurtskoppen, die as binnen de dörpsgrèenzen van de 17 dörpen ligt. 't Gemientehuus viej op Zuudwolde.

## Politiek
Uutslag van de gemienteraodsverkiezingen (GR) en Tweidekamerverkiezingen (TK)

**College van burgemeester en wethouders:**
*Börgemeister: P.H. (Peter) Snijders - VVD
*Wetholder: A. (Ank) van der Ziel-Nauta - Gemeentebelangen
*Wetholder: E. (Liesbeth) Koster-Sassen - VVD
*Wetholder: A. (Bert) Damming - PvdA

## Taal
De streektaal binnen De Wolden is 't Zuudwest-Zuud-Drèents, det bi'j 't Nedersaksisch heurt.
Sevenem

**Sevenem** is ne stad en vroggere gemeente in Nederlands-Limburg. De stad heurt sund 2010 bi'j de gemeente Horst an de Maas. Sevenem ligt an de raand van den Peel. 

## Geskiedenis
Vanof olde tieden is Sevenem n boerndarp. Al in et bronzen en iezeren tiedpark was doar sproake van bewonning, wat blik uut n antal vondsten uut dee tied. Et oldste skrift woarin Sevenem wöd geneumd is nen ofloatbreef uut 1317 dee ok den patroonheiligen van de karke neumt: Fabianus en Sebastianus.

### Heerlekheid
In 1674 wodden Sevenem ne zelfstaandege heerlekheid, dee beheurden bi-j et Oaverkwarteer van Gelre of Spaans Opper-Gelre. Tiedens den Spaansen Suksessieoorlog wodden et deur Prusiese tröppe bezet, en zo blef et as deel van Prusies Opper-Gelre rundumme ne eeuwe lange Duuts (tot 1814). In 1836 lukken et de inwonners van Sevenem wier um ne zelfstaandege gemeente te wodden. 

Vanof 1745 wodden (eerstmoal kleinschoalig) an-enevangen mit et ofgroaven van de wooste groanden. Vanof 1938 wodden et ofgroaven groot an-epakt, hierdeur ontstaond n ni-j karkdarp: Evertsoord (op-eleaverd in 1959). 

## Teggenwoordeg
De vroggere gemeente Sevenum bestaond oet Sevenum, Krönenbarg en Evertsoord. Sund 2010 is de gemaente op-egaone in de gemaente Horst an de Maas. In meert 2008 blek uut n referendum dat 59% van de inwonners der den veurkeur an gaf neet meer zelfstaandeg te blieven. Daornao is Sevenem mit de gemeente Horst an de Maas, de darpen Meerlo, Tienraij en Swolgen samen egaone onder de bestaonde name van de gemeente Horst an de Maas, dee daormet völle groter is eworden.
De gemeente Sevenem had ne oppervlakte van 45,62 km² (woarvan 0,16 km² water), en was veur 80% laandbouwgroond. 

## Dialekt
Sevenum ligt vlakbi-j et sniepunte van de Uerdinger liene (ik/ich) en de koud/kalt-isoglosse. Doarmet is et Sevenems n oavergängsdialekt tussen Noord-Limburgs, Limburgs en Braobants. Zee ok dizze kaarte van et Kleverlaands.

Streektaal.net rekkent Sevenem-darp en Krönenbarg nog tot et Limburgs, moar Evertsoord al tot et Noord-Limburgs.

## Karke Sevenem
De karke van et darp Sevenem is ebouwd tussen 1954/1955. De karke was kloar op 15 oktober 1955.
Den name is H.H. Fabianus en Sebastianus.
De Sevenemse karke is ne provinsioal en gemeentelek monument. 

## Wettensweerdegheden
*Volgens n joarleks statisties underzeuk is Sevenem noo de kindvriendelekste gemeente van Nederlaand (2008)
*Sevenem döt met an den nasionoalen greunwedstried Entente Florale 2008 

## Rifferenties


## Uutgoande verwiezing
*www.sevenum.com
Old Averiest

**Old Averiest** is een dörpien ien de Nederlaanse gemiente Hardenbarg in 't noorden van de previncie Oaveriessel, krek onder de previncie Drenthe. Töt an de gemientelijke herindieling van 2000 beheurden 't dörp töt de gemiente Averiest.

## Ligging en umgeving
Old Averiest lig an de zuudkaante van 't previnciaole grèensreviertien de Riest, een paar kilometer ten noordwesten van De Balk. Naor de Riest, die as ten oosten van 't dörp streumt, is Old Averiest vernuumd ('Averiest' = *oaver de Riest*). Deur 't dörp löp de weg van De Balk hen Möppelt.

De umgeving van Old Averiest is laandelijk. Ie kunt d'r best kuiern, onder meer hen 't Spoekmeertien. 't Meertien, in een dichte bos elegen, is een uutstekende visviever.

## Gebouwen en begraafplaatse
In de midden van 't dörp stiet 't olde hervörmde karkien, waorskienlijk al in 1290 ebouwd. Daor gef de Stichting Konserten Oud-Avereest regelmaotig koffieconcerten. Tingoaver 't karkien lig de Wheem, een netuurinformaotiecentrum van de Laandschop Oaveriessel. Van hieruut kuj excursies ondernimmen in de streek rond Old Averiest, 't Riestdal.

Wieder lig d'r een begraafplaatse mit de graven van ien Britse en twei Kannedese vliegeniers die as in de Tweide Wereldoorlog in dizze streek bint ummekomen.

## Taal
De streektaal van Old Averiest is 't Zuudwest-Zuud-Drèents, det bi'j 't Nedersaksisch heurt.

### Citaot

achter de Wheem, meidoorn
't jongenszwiet prikkelt
heur lief en zinne
snoevend naor umdale

de Wildenbarg, gele brem
zij wil zien locht wel stelen
op zuuk naor nectar en meer
't hart as 'n gek tekeer


Uut 't gedicht *ondergaon [old averiest]* deur Ria Westerhuis, in *Drents Letterkundig Tiedschrift Roet*, zummer 2008, blz.22

## Uutgaonde verwiezing
*Laandschop Oaveriessel oaver netuurinformaotiecentrum De Wheem op Old Averiest
Roerdalen

**Roerdalen** (Limburgs: *Roerdale*) is ne gemeente in Nederlaands Limburg. De gemeente hef ne oppervlakte van 93,84 km² (woarvan 0,47 km² water).

## Name
De gemeente is deur gemeenteleke herindealing ontstoan op 1 januari 2007 as samenveuging van de veurmoalege gemeente Roerdalen met de gemeente Ambt Montfort. De veurmoalege gemeenten Roerdalen en Ambt Montfort bestoanden van 1991 tot 2007. De veurmoalege gemeente Roerdalen bestaond uut de veurmoalege gemeente Melick en Herkenbosch samen met Vlodrop. Vrögger wodden de name 'Melick en Herkenbosch' beholden, moar in 1993 wodden ekozzen veur den name Roerdalen. De dree betrokken karkdarpen ligt in n wat gleujend laandschop teggen de reviere de Roer. 
De veurmoalege gemeente Ambt Montfort  bestoand uut de veurmoalege gemeenten Posterholt, Montfort en St. Odiliënbarg.

## Natuur
Et Nationoal Park Den Meinwegge, ene van de belangriekste natuurgebeden van Nederlaand, ligt in dizze gemeente.

## Kernen
De gemeente besteet uut zes karkdarpen en acht buurtschoppen en gehuchten.

### Darpen
Antal inwonners woonkern op 1 januari 2006: 

### Buurtschoppen
Noast de darpen gif et in de gemeente de buurtschoppen:
Aan de Barg, Etsbarg, Holst, Lerop, Poarlo, Reutje, Varst, Vlodrop-Station en Zittard.

## Bezeensweerdeg
Zoas in völle Limburgse plaetse bunt ok in de gemeente Roerdalen ene of meer kastelen of de resten doarvan te vinden. 
Kasteel Dellenbrook in Herkenbosch was vrögger n indrökwekkend kasteel. Noo bunt de gewelven en de bi-jgebouwen restaurierd en hebt ne horeka-bestemminng ekreggen. In Montfort steet de ruïne Kasteel Montfort gans verscholen achter ne boerderi-je. 

## Uutgoande verwiezing
* Geskiedenis van Melick, Herkenbosch en Vlodrop
Roermond

**Roermond** (Limburgs: *Remunj* of *Remuunj*) is ne gemeente en ne stad in de Nederlandsen previnsie Limburg. Op 31 juli 2008 had de gemeente 54.508 inwonners (bron: CBS). De stad ligt an de samenvleujing van den Roer in den Maas en hef n riek verleaden. Zi-j was in de late middeleeuwn ne hanzestad, en ene van de veer heufdsteden van et olde Hartogdom Gelre, tweeden in umvang en grootsten op handelsgebeed.

## Inwonnerantal

In beide tabellen ku-j et gevolg van de samenveuging van Roermond en Swalmen vanof 1 januari 2007 dudelek zeen.
Ommen (stad)

**Ommen** is een kleine stad an de Vechte in de Nederlaanse previncie Oaveriessel. 't Stadtien lig in de gemiente Ommen en in de laandstreek Sallaand. Ommen is esticht biej een deurwaadbare plaatse in de Vechte vlak veur de monding van de Regge. Archeologische vondstn uut de 8e eeuw loat een eerste nederzetting zien. In bisschoppelijke documenten wördt de ploats in 't jaor 1133 enuumd as Umme. In 1150 is d'r een karke ebouwd en sund 1248 (21 joar noa n slag bi'j Aone) hef Ommen stadsrechten. 

Sins 1557 wor op n twiede dinsdag in juli de Bissing eholden. Oarspronkelijk war dit n grote joarmarkt die op moandag al begon en tot woensdag duurden. Tegenwoardig is d'r in juli en augustus n hoop vertier onner n noemer van de Bissing.